CELEX: 62010CN0209
Language: et
Date: 2010-05-03 00:00:00
Title: Kohtuasi C-209/10: Eelotsusetaotlus, mille on esitanud Højesteret (Taani) 3. mail 2010 — Post Danmark A/S versus Konkurrenceradet

3.7.2010   
            
            
               ET
            
            
               Euroopa Liidu Teataja
            
            
               C 179/25
            
         Eelotsusetaotlus, mille on esitanud Højesteret (Taani) 3. mail 2010 — Post Danmark A/S versus Konkurrenceradet
   (Kohtuasi C-209/10)
   2010/C 179/40
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Kaebuse esitaja: Post Danmark A/S
   
      Vastustaja: Konkurrenceradet
   
      Menetlusse astuja: Forbruger-Kontakt a-s
   
      Eelotsuse küsimused
   
   
               1.
            
            
               Kas EÜ artiklit 82 tuleb tõlgendada selliselt, et valikulist hindade alandamist universaalse postiteenuse osutamise kohustusega ja turgu valitseva seisundiga ettevõtja poolt postiettevõtja keskmistest kogukuludest madalamale, kuid teenuseosutaja keskmistest piirkuludest kõrgemale tasemele võib käsitada kuritarvitusena konkureeriva ettevõtja turult väljatõrjumiseks, kui on kindlaks tehtud, et sellise hinnataseme kehtestamise eesmärk ei ole konkureeriva ettevõtja turult tõrjumine?
            
         
               2.
            
            
               Kui vastus esimesele küsimusele on, et valikulist hindade vähendamist võib esimeses küsimuses esitatud asjaoludel käsitada kuritarvitusena konkureeriva ettevõtja turult väljatõrjumiseks, siis milliseid tingimusi peaks siseriiklik kohus arvesse võtma?